Abdulla Qurbonov (harbiy)
Abdulla Abdurahmonovich Qurbonov (1925-yil 23-fevral, Yangiyoʻl tumani – 2004-yil 28-iyul, Yangiyoʻl tumani) – Ikkinchi jahon urushi qatnashchisi. 1943-yil Dasht frontida. 282-gvardiyachi oʻqchi polki (Dasht fronti 37-armiyaning 97-gvardiyachi oʻqchi diviziyasi) mergani. 1943-yil 30 sentyabrdan 17 oktyabrgacha Kirovograd viloyatining Onufriyevka tumanidagi Deriyevka qishlogʻi uchun boʻlgan jangda koʻrsatgan jasorati uchun Qahramon unvoni berilgan (1944.22.2). 1944-yilda armiya safidan boʻshatilgan. Urushdan soʻng Niyozboshda yashagan va turli rahbarlik lavozimlarida ishlagan. Vafotidan soʻng oʻzi ishlagan maktabga nomi berilgan.